Document ID: /fineweb-2-swissfilter-quality_10-filterrobots/filtered/00107.jsonl.gz/25

Ελβετία: Στο φως, μία από τις τελευταίες ρωμαϊκές αρένες που κτίστηκε ποτέ αποκαλύφθηκε στην Ελβετία
Τα ερείπια της τελευταίας ρωμαϊκής αρένας μονομάχων που κτίστηκε ποτέ αποκαλύφθηκαν στην Ελβετία, τον Δεκέμβριο, στο πλαίσιο εργασιών κατασκευής ενός νέου σκάφους για τον κωπηλατικό όμιλο της Βασιλείας, δίπλα στον ποταμό Ρήνο.
Το ωοειδές αμφιθέατρο, που βρέθηκε στη θέση ενός εγκαταλελειμμένου λατομείου που χρησιμοποιήθηκε στην ύστερη αρχαιότητα, χρονολογείται στον τέταρτο αιώνα μ.Χ.
Οι αρχαιολόγοι πιστεύουν ότι πρόκειται για τη νεότερη αρένα του είδους της και το στιλ κατασκευής της είναι παρόμοιο με εκείνο που κατασκευάστηκε κοντά στο τέλος της Ρωμαϊκής Αυτοκρατορίας.
Το αμφιθέατρο στο οποίο γίνονταν μονομαχίες ανακαλύφθηκε στο Kaiseraugst, έναν δήμο που ονομάστηκε από την αρχαία ρωμαϊκή πόλη Augusta Raurica. Βρίσκεται στο καντόνι του Aargau, μια κοινότητα, περίπου, 45 μίλια ανατολικά της Ζυρίχης, κοντά στα σύνορα με τη Γερμανία –κάτι που φανερώνει και την μεγάλη έκταση της Ρωμαϊκής Αυτοκρατορίας.
Μια ένδειξη που τοποθετεί τη χρονολόγηση του αμφιθεάτρου στον τέταρτο αιώνα, είναι ένα νόμισμα που βρέθηκε, το οποίο κόπηκε μεταξύ του 337 και 341 μ.Χ.. Αυτό που βρέθηκε και δείχνει τι υπήρχε εκεί είναι δύο μεγάλες πύλες με κατώφλια από μεγάλους ογκόλιθους από ψαμμίτη, εσωτερικούς τοίχους σοβατισμένους και σημάδια από ξύλινες κερκίδες. Ανάμεσα στις κερκίδες βρέθηκε και ένας ξύλινος στύλος που προσδιόριζε τη θέση μιας κερκίδας Ρωμαίου αξιωματούχου.
Σύμφωνα με τους αρχαιολόγους, το αμφιθέατρο έχει διαστάσεις περίπου 164 πόδια επί 131 πόδια και είναι μία από τις τρεις ρωμαϊκές αρένες που ανακαλύφθηκαν στην περιοχή. Το φρούριο Rauracense, υπήρξε ένας σημαντικός οικισμός με στρατιωτική λειτουργία στα ρωμαϊκά σύνορα, αλλά και διοικητικό κέντρο της περιοχής.
Οι ειδικοί εικάζουν ότι η αρένα μπορεί να ήταν μια από τις τελευταίες που χτίστηκαν πριν από την κατάρρευση της Ρωμαϊκής Αυτοκρατορίας. Στην Ελβετία έχουν ανακαλυφθεί συνολικά οκτώ αρχαία ρωμαϊκά αμφιθέατρα -όπου το κοινό παρακολουθούσε, συνήθως, αγώνες μονομάχων, αρματοδρομίες, μάχες ζώων και εκτελέσεις.
Πηγή: naftemporiki.gr
Διαβάστε επίσης:
«ΑΓΙΟΥ ΦΑΝΟΥΡΙΟΥ» ΘΕΙΑ ΛΕΙΤΟΥΡΓΙΑ ΤΗΣ ΚΥΡΙΑΚΗΣ 27 ΑΥΓΟΎΣΤΟΥ Ο ΟΡΘΡΟΣ και η Πανηγυρική ΘΕΙΑ ΛΕΙΤΟΥΡΓΙΑ στον Ιερό Ναό «Αγία Σοφία» στην Ενορία της Βασιλειας. Την Θεία
Λαμπρός ο εορτασμός της Παναγίας στον Ιερό Ναό του Αγίου Δημητρίου στην Ζυρίχη Με λαμπρότητα και την παρουσία πλήθους πιστών εορτάσθηκε σήμερα, η Κοίμηση της Υπεραγίας Θεοτόκου
Με λαμπρότητα εορτάστηκε η μνήμη των Αγίων Κωνσταντίνου και Ελένης στην πόλη του St.Gallen Την Κυριακή στις 21 Μαϊου, των Αγίων Κωνσταντίνου και Ελένης, ο
Αρχιερατική Θεία Λειτουργία για την εορτή του Αγίου Γεωργίου (Kapuzinerkloster).στην πόλη του OLTEN Ο ιερός ναός του Αγίου Γεωργίου είναι ένας από τους σημαντικότερους και
ΖΥΡΙΧΗ:Με συγκίνηση προσήλθαν το βράδυ της Μεγάλης Παρασκευής οι πιστοί για την περιφορά του Επιταφίου.
ΖΥΡΙΧΗ:Με συγκίνηση προσήλθαν το βράδυ της Μεγάλης Παρασκευής οι πιστοί για την περιφορά του Επιταφίου. Η Μεγάλη Παρασκευή είναι μια από τις κορυφαίες στιγμές της